کنړ: کنړ ولایت د افغانی سرې میاشتې ټولنې نماینده ګۍ ریاست د ځوانو رضاکارانو له روزنیز کلوپ څخه(۳۵) تنه زده کوونکی فارغ شول. نن ورځ دوشنبه د روان ۱۴۴۴ سپوږمیز کال د ذی القعدې د میاشتې ۱۶ مه چې د ۱۴۰۲ لمریز کال د جوزا د میاشتې له ۱۵ مې نېټې سره سمون خوری. د افغانی سرې میاشتې ټولنې د کنړ نماینده ګۍ ریاست د ځوانو رضاکارانو له روزنیز کلوپ مختلفو څانګو؛ لیک لوست او انګلیسی کلاسونو څخه (۳۵) تنه زده کوونکی د شپږ میاشتو وړیا زده کړو وروسته د یوې غونډې په ترڅ کې فارغ شول، د غونډې ګډونوالو ته د کنړ نماینده ګۍ رییس حاجی صاحب شازلمی غیرت، د ښه راغلاست وینا وکړه، ورپسې کنړ ولایت د مرکزی جامع مسجد ملا امام مولوی صاحب مجیب الرحمن د تعلیم په اړه هر اړخیزه عالمانه وینا د غونډې ګډونوالو ته وړاندې کړه، او همدا رنګه د کنړ د نشراتو او عامه اړیکو مدیر محمد اسماعیل د غونډې ګډون والو ته د افغانې سرې میاشتې ټولنې تاریخچه په لنډ ډول وړاندې کړه. د غونډې په پای کې فارغ شویو زده کوونکو ته تصدیق پاڼې هم وویشل شوې.